Na podlagi 16. člena Zakona o športu (Ur. l. RS, št. 29/17 in 21/18) in 7. člena Odloka o postopkih in merilih za sofinanciranje letnega programa športa v občini Tržič (Ur. l. RS št. 64/2018), ter Letnega programa športa za leto 2019, Občina Tržič objavlja

**JAVNI RAZPIS**

**za sofinanciranje športnih programov v Občini Tržič za leto 2019**

**I. PREDMET JAVNEGA RAZPISA**

Sofinanciranje Letnega programa športa v Občini Tržič za leto 2019 v okvirni višini 180.000,00 EUR. V primeru, da se bodo sredstva proračuna zmanjšana ali zvečala se sredstva Letnega programa športa za posamezne vsebine procentualno znižajo oz. zvišajo.

Sofinancira se naslednja področja športa:

1.Športni programi:

1.1.Program prostočasne športne vzgoja otrok in mladine.

1.2.Program športna vzgoja otrok in mladine usmerjenih v kakovostni in vrhunski šport.

1.3. Kakovostni šport.

1.4.Vrhunski šport.

1.5.Športna rekreacija.

1.6.Šport starejših.

2.Program razvojnih in strokovnih nalog v športu.

2.1. Usposabljanje

2.2. Založništvo

3.Športni objekti in površine za šport v naravi.

3.1. Planinske poti

4. Delovanje športnih organizacij

4.1. Delovanje športnih društev

4.2. Delovanje športne zveze

5.Športne prireditve in promocija športa

5.1. Športne prireditve

5.2. Športno promocijske prireditve za podelitev priznanj

**II. RAZPISNI POGOJI**

Izvajalci športnih programov imajo pravico do sofinanciranja programov in področij letnega programa športa, če so registrirani in imajo sedež v Občini Tržič najmanj eno leto.

Izvajalci letnih programov športa morajo izpolnjevati naslednje osnovne pogoje:

|  |
| --- |
| * + Športno društvo mora imeti najmanj 20 članov s plačano članarino.   + Izvajati športne programe neprekinjeno vsaj eno leto pred objavo javnega razpisa, na katerega se prijavljajo.   + Izvajati športne programe, ki so predmet razpisa vsaj 30 vadbenih tednov letno v obsegu najmanj 60 ur (razen v programih, pri katerih je z merili določen manjši obseg).   + Imeti izdelano finančno konstrukcijo, iz katere je razviden predviden vir prihodkov in stroškov za izvedbo programa.   + Imeti urejeno evidenco članstva s poravnano letno članarino (športna društva) in evidenco o udeležencih programov.   Dodatni pogoji za izvajalce posameznih športnih vsebin in športnih programov so navedeni v merilih. |

|  |
| --- |
| Za sofinanciranje športnih programov iz občinskega proračuna lahko ob upoštevanju zgornjih pogojev kandidirajo naslednji izvajalci športnih programov: |
| * + športna društva, registrirana v Republiki Sloveniji,   + zveze športnih društev, ki jih ustanovijo društva s sedežem v Občini Tržič,   + zavodi za šport po Zakonu o športu,   + pravne osebe, registrirane za opravljanje dejavnosti na področju športa v Republiki Sloveniji,   + ustanove, ki so ustanovljene za splošno koristne namen na področju športa, v skladu z zakonom, ki ureja ustanove,   + javni zavodi s področja vzgoje in izobraževanja, ki izvajajo javno veljavne programe,   + samostojni podjetniki posamezniki, ki so registrirani za opravljanje dejavnosti na področju športa   + zasebni športni delavci |

Športna društva imajo pod enakimi pogoji prednost pri izvajanju programov in področij letnega programa športa.

Ne glede na prejšnji odstavek imajo prednost pri izvajanju programov prostočasne športne vzgoje otrok in mladine imajo športna društva in javni zavodi s področja vzgoje in izobraževanja, ki izvajajo javno veljavne programe.

Izvajalci športnih programov, ki zgornje pogoje izpolnjujejo, vendar se na ta razpis ne prijavijo, ne bodo upravičeni do namenskih sredstev proračuna Občine Tržič.

Vsak izvajalec lahko kandidira za dodelitev sredstev le za tiste programe športa, ki jih dejansko sam izvaja ali organizira.

Občina Tržič lahko omeji obseg dodeljenih sredstev za leto 2019 tistim izvajalcem, pri katerih se na osnovi poročila ali na osnovi izvedbenega nadzora izvajanja programov ugotovi, da niso izpolnili vseh obveznosti iz pogodbe o sofinanciranju športnih programov za leto 2018.

**III. NAČIN PRIJAVE IN ROK ZA PRIJAVO**

Vloga mora biti oddana v zaprti ovojnici, ki je označena z »Ne odpiraj – vloga na javni razpis ŠPORT«. Ovojnica je lahko označena tudi na drug ustrezen način, iz katerega izhaja, da gre za vlogo na določen javni razpis. Ovojnica, ki ni označena v skladu s prejšnjim odstavkom, se vrne vlagatelju neodprta.

Vloga mora biti dostavljena do roka, ki je naveden v javnem razpisu, ne glede na način oddaje. Vloga, ki prispe po poteku roka, je prepozna.

Vloga se pošlje s priporočeno pošto ali odda osebno v času uradnih ur na naslov: Občina Tržič, Trg svobode 18, 4290 Tržič.

Zadnji rok za oddajo vloge je **25.01.2019**. Šteje se, da je vloga prispela pravočasno, če je bila oddana zadnji dan roka za oddajo prijav na pošti s priporočeno pošiljko ali v sprejemni pisarni občine.

**IV. VSEBINA VLOGE**

Kandidat za sredstva tega razpisa se prijavi na predpisanih obrazcih s priloženimi zahtevanimi prilogami.

Podatkov, ki ne bodo dokazani s prilogami, se pri točkovanju ne bo upoštevalo.

##### V. INFORMIRANJE KANDIDATOV

Vse dodatno potrebne informacije lahko kandidati pridobijo na Občini Tržič, Trg svobode 18, 4290 Tržič v času uradnih ur ali po telefonu (04) 5971 523 – Drago Goričan oz. na spletni strani Občine Tržič: [www.trzic.si](http://www.trzic.si) in Športne zveze Tržič [www.sztrzic.si](http://www.sztrzic.si) , kjer lahko dvignejo tudi razpisno dokumentacijo.

VI. POSTOPEK OBRAVNAVE VLOG

Odpiranje vlog **bo 30.01.2019** in ne bo javno.

Komisija, ki jo imenuje župan bo pravočasno prispele in pravilno označene vloge obravnavala in ovrednotila v skladu s kriteriji, merili in postopkom določenim v Odloku o sofinanciranje letnega programa športa v občini Tržič (Ur. list 64/2018) in Letnim programom športa za leto 2019.

Sredstva se upravičencem dodelijo na osnovi utemeljenih vlog z odločbo.

O izidu javnega razpisa bodo prijavitelji obveščeni najkasneje v 60 dneh od odpiranja vlog v kolikor bo v tem obdobju sprejet tudi proračun Občine Tržič. V primeru kasnejšega sprejema proračuna pa v 10 dneh po objavi odloka o sprejemu proračuna v uradnem listu.

Dodeljena sredstva so namenjana izvedbi programov v obdobju od 1.1. do 31.12.2019.

Številka: 671-0002/2018

Datum:

Občina Tržič

Župan

mag. Borut Sajovic l.r.